عيد الحبيب

كلمات : صالح جودت
تلحين : محمود الشريف

غناء : كارم محمود

*ملحوظه: بمناسبة عيد الجلوس الملكي السعيد، وعقد قرانه على الملكة ناريمان الأغنية بإسم “عيد الحبيب”، تم إذاعتها يوم الأحد 6 مايو إحتفالا بعيد الجلوس الملكي السعيد، والقران الملكي المبارك.

 كلمات 
عيد الحبيب هل علينا أجمل المواعيد

والكون بيرقص حوالينا والشموع تنقاد

يا تاج فداه ضي عينينا فى جماله وحيد

أنت اللي خليت يما ليالينا كل ليلة عيد

يا فرحتين اليوم فرحنا بيهم

دعوة قلوبنا الله يبارك فيهم

ياللي تاجك فوق جبين الدهر غرة

النهاردة تزيد التاج أغلى درة

نوافي لك من بنات الشعب زهرة

قمنا م الفجر النهارده قلنا سبحان اللي اهدي

أغلى عرش لأحلى وردة

تغمر رحمة ومودة وتسعد التاج المفدي

عيد الحبيب هل علينا أجمل المواعيد

والكون بيرقص حوالينا والشموع تنقاد

يوم ميلادك يا فاروق كان أحلى بشرى

ويوم جلوسك يا فاروق سعد ومسرة

والليالي الجاية أحلى ألف مرة

لما تقولوا المنى تحلا ليالينا

وربنا يديم علينا فرحتنا بينا

ويفيض علينا الهنا ويبلغ أما نينا

وينكتب نصرنا ع اللي يعادينا

عيد الحبيب هل علينا أجمل المواعيد

والكون يرقص حوالينا والشموع بتقيد

تصنيف:اغانى باللغه المصريه